ผมมีอาการมึนหัวมาอยู่ประมาณ8เดือนแล้ว ตอนนี้มีอาการเพิ่มขึ้นมาคือหูอื้อหน้าชาตามัวคือมีเสียงดังในหูวิ้งวิ้ง บางครั้งก็มีอาการปวดหัวบางครั้ง ตอนนี้รักษาตัวดับจิตรเวชบอกว่าเป็นเพราะให้หยุดยาของจิตรเวช ตอนนี้ผมหยุดยามาประมาณ4เดือนแล้วก็ยังไม่หาย คุณครับผมมีสิทธิที่จะเป็นโรคสมองไหมครับ
สวัสดีค่ะ อาการมึนศีรษะ หูอื้อ อาจเกิดจาก-อยู่ในที่ที่เสียงดังเกินไปติดต่อกันนานๆ-หูอื้อหลังการเป็นหวัด คือมีการอักเสบในช่องจมูกลามมาที่หู มักจะหายไปได้เอง เมื่อหวัดหายแล้ว เป็นสาเหตุที่พบได้ค่อนข้างบ่อย โดยเฉพาะในเด็กเล็ก-มีน้ำอุดตันในรูหู จากการว่ายน้ำ อาบน้ำ-การอยู่ในที่ที่ความกดอากาศสูงเช่นขึ้นเครื่องบิน ดำน้ำ-ผลข้างเคียงจากยาบางชนิด-มีเนื้องอกในหูชั้นใน หรือเนื้องอกในสมองซึ่งถ้าได้หยุดยาที่สงสัยไปแล้วถึง 4 เดือน แต่อาการไม่ดีขึ้น ควรกลับไปพบแพทย์เพื่อตรวจหาสาเหตุอื่นๆที่เป็นไปได้ดังกล่าวไปการดูแลตัวเองเบื้องต้น ไม่ไปว่ายน้ำ ถ้าต้องไปให้ใช้ที่อุดหู ไม่ใช้น้ำฉีดเข้าหูโดยตรง แต่อาบน้ำได้ปกติ ไม่แคะหู หลีกเลี่ยงสถานที่ที่เสียงดัง ตอนนี้แนะนำว่ายังไม่ควรใช้ยารับประทานหรือยาหยอดหูใดๆโดยไม่ได้ปรึกษาแพทย์ค่ะ เพราะยังไม่ทราบว่าเป็นหูอื้อจากสาเหตุอะไร